Ծիածանափայլ միջին բարձրության ամպեր
Ծիածանափայլ բևեռային ստրատոսֆերային ամպ մայրամուտին Աբերդինում (Շոտլանդիա)
**Ամպերի ծիածանափայլ,** **երփներանգ ամպեր** կամ **իրիսացիա** (irisation), երփներանգ օպտիկական երևույթ, որը տեղի է ունենում ամպի վրա և հայտնվում Արեգակի կամ Լուսնի անմիջական մոտակայքում։ Գույները նման են օճառի պղպջակների կամ ջրի մակերեսի վրա հայտնված յուղի գույներին։ Սա ֆոտոմետեորի տեսակ է։ Այս բավականին տարածված երևույթն առավել հաճախ նկատվում է բարձր կուտակային, փետրավոր-կուտակային, ոսպնյակաձև և փետրավոր ամպերում։ Նրանք երբեմն հայտնվում են որպես ամպերի եզրերին զուգահեռ շերտեր։ Ծիածանափայլն ամպերում նկատվում է նաև շատ ավելի հազվադեպ բևեռային ստրատոսֆերային ամպերի մեջ, որոնք նաև կոչվում են սադափանման ամպեր։

Գույները սովորաբար պաստելային են, բայց կարող են լինել նաև շատ պայծառ գունավորմամբ կամ իրար մեջ խառնված, երբեմն սադափագույն։ Արեգակի մոտակայքում էֆեկտը կարող է դժվար նկատվել, քանի որ այն կորում է Արեգակի փայլի մեջ։ Այն տեսնելու համար կարելի է արևի լույսից ձեռքով պաշտպանվել կամ ծառի կամ շենքի հետևում թաքնվել։ Այլ օժանդակ միջոցներ են մուգ ակնոցները կամ ուռուցիկ հայելու մեջ կամ ջրի ավազանում արտացոլված երկնքի դիտարկումը։

Ստուգաբանություն
----------------

Իրիսացիա անվանվել է հունական աստվածուհի Իրիսի անունով (ծիածանի աստվածուհի և Զևսի և Հերայի հանձնակատարը)։

Առաջացման մեխանիզմ
------------------

Ծիածանափայլ ամպերը դիֆրակցիոն երևույթ են, որն առաջանում է ջրի փոքր կաթիլներից կամ փոքր սառցե բյուրեղներից, որոնք առանձին-առանձին ցրում են լույսը։ Ավելի մեծ սառույցի բյուրեղները գույների երփներանգություն չեն առաջացնում, բայց կարող են առաջացնել այլ երևույթներ՝ լուսապսակներ։

Իրիզացիան առաջանում է շատ միանման ջրի կաթիլներից, որոնք ցրում են լույսը (Արեգակից մինչև 10 աստիճան հեռավորության վրա) և առաջին կարգի ինտերֆերենցիայի էֆեկտներից (Արեգակից 10 աստիճանից ավելի հեռավորության վրա)։ Այն կարող է ձգվել Արեգակից մինչև 40 աստիճան հեռավորության վրա։

Եթե ամպերի մասերը պարունակում են ջրի փոքր կաթիլներ կամ նույն չափի սառցե բյուրեղներ, ապա դրանց կուտակային (կումուլյատիվ) ազդեցությունը ընկալվում է որպես գույներ։ Ամպը պետք է օպտիկապես բարակ լինի, որպեսզի ճառագայթների մեծ մասը հանդիպեն միայն մեկ կաթիլին։ Հետևաբար, ծիածանափայլը հիմնականում երևում է ամպերի եզրերին կամ կիսաթափանցիկ ամպերի մեջ, այդպիսով նոր ձևավորվող ամպերը տալիս են ամենապայծառ և ամենագունեղ ծիածանափայլը։ Երբ բարակ ամպում չափսերով շատ նման մասնիկները մեծ տարածության վրա են ձգված, ծիածանափայլը ստանում է պսակի կառուցվածք՝ պայծառ շրջանաձև սկավառակ Արեգակի կամ Լուսնի շուրջ, որը շրջապատված է մեկ կամ մի քանի գունավոր օղակներով։

Պատկերասրահ
-----------

|  |  |  |  |  |

Տես նաև
-------

* Ֆոտոմետեոր
* Կլոր-հորիզոնական աղեղ
* Արծաթագույն ամպեր

Ծանթագրություններ
-----------------

1. ↑  Gedzelman Stanley David (1988 թ․ հունիսի 1)։ «In Praise of Altocumulus»։ *Weatherwise* **41** (3): 143–49։ doi:10.1080/00431672.1988.9930533
2. ↑  Answers.com - Sci-Tech Dictionary:irisation
3. ↑  «APOD: 2007 November 25 - An Iridescent Cloud Over Colorado»։ *apod.nasa.gov*։ Վերցված է 2022 թ․ օգոստոսի 26
4. ↑  «Iridescent Clouds»։ Atmospheric Optics
5. ↑  Sassen Kenneth (2003 թ․ հունվարի 1)։ «Cirrus cloud iridescence: a rare case study»։ *Applied Optics* **42** (3): 486։ Bibcode:2003ApOpt..42..486S։ doi:10.1364/AO.42.000486
6. ↑  «Nacreous Clouds»։ Atmospheric Optics
7. ↑  **PHOTOMETEORS**, by Jesús Martínez-Frías Archived 2009-12-13 at the Wayback Machine.
8. ↑  The **Cloudspotter's Guide** By Gavin Pretor-Pinney, Page 233
9. 1 2  «Cloud Iridescence | SKYbrary Aviation Safety»։ *skybrary.aero*։ Վերցված է 2022 թ․ օգոստոսի 19
10. ↑  **Color and Light in Nature** By David K. Lynch, William Charles Livingston, Page 133
11. ↑  **PHOTOMETEORS**, by Jesús Martínez-Frías Archived 2009-12-13 at the Wayback Machine.
12. ↑  «Corona»։ Atmospheric Optics
13. ↑  Shaw Joseph A. Pust Nathan (2011 թ․ օգոստոսի 12)։ «Icy wave-cloud lunar corona and cirrus iridescence»։ *Applied Optics* **50** (28): F6։ Bibcode:2011ApOpt..50F...6S։ doi:10.1364/AO.50.0000F6

Արտաքին հղումներ
----------------

|  |  |
| --- | --- |
|  | Երփներանգ ամպեր Վիքիպահեստում |

* Iridescent cloud gallery - Atmospheric Optics site
* On the Cause of Iridescence in Clouds - *Scientific American* Supplement

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
արև  Եղանակ  անձրև |
| --- |
|  |
| Տարվա եղանակներ | Ձմեռ  • Գարուն  • Ամառ  • Աշուն |
|  |
| Մթնոլորտային տեղումներ | Անձրև  • Կարկուտ  • Ձյուն  • Եղյամ  • Մերկասառույց  • Ամպրոպ |
|  |
| Եղանակ | Ամպամածություն  • Խոնավություն  • Մթնոլորտային ճնշում  • Օդի ջերմաստիճան  • Քամու ուղղություն |
|  |
| Եղանակային երևույթներ | Ամպրոպ (Ձյունե ամպրոպ)  • Քամի  • Փոշոտ փոթորիկ  • Տորնադո  • Փոթորիկ  • Ջրային պտտահողմ  • Արևադարձային ցիկլոն  • Արտաարևադարձային ցիկլոններ  • Բուք  • Սառցե անձրև  • Հրե պտտահողմ  • Փոշոտ մշուշ |

 |